Във връзка с постъпило уведомление за инвестиционно предложение с вх. № ОВОС-1013/22.06.2020г., допълнителна информация с вх. №ОВОС-1013-2/14.07.2020г. и становище на БД ИБР с изх. № ПУ-01-593(1)/30.07.2020г. за инвестиционно предложение (ИП):„Изграждане на резервоар за вода“,ПИ 72789.85.13, 72789.85.14, с. Тополово, община Асеновград, област Пловдив, с възложител ЗП Г. Давчев, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение предвижда изграждане на резервоар за вода с размери 100м. дължина, 40м. ширина и 3м. дълбочина. Съгласно подадената информация резервоара ще съхранява около 12 хиляди куб. м. вода. Предвижда се захранването с вода на резервоара да е от Язовир „Сущица“. Водата ще се ползва за поливане на земеделски земи. Така заявеното инвестиционно предложение попада в обхвата на т. 10, буква „з“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 2 от същия закон подлежи на **преценяване на необходимостта** **от извършване на ОВОС**. Съгласно чл. 93, ал. 3 от ЗООС, компетентен орган за произнасяне с решение е Директорът на РИОСВ-Пловдив.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0001031 „Родопи Средни“.

Копие на писмото е изпратено до Община Асеновград, Кметство с. Тополово и БД ИБР - Пловдив

Отговорено е от РИОСВ-Пловдив на 05.08.2020г.